পয়লা বৈশাখে কেমন থাকবে আবহাওয়া? আগাম পূর্বাভাস দিল হাওয়া অফিস…

কলকাতা: বাংলা বছরের শুরুতেই কি দুর্যোগের আশঙ্কা (Weather Forecast)? এই প্রশ্ন ঘুরছে অনেকের মনে। তবে আবহাওয়া দফতরের পূর্বাভাস বলছে, আজ কলকাতায় কালবৈশাখীর সম্ভাবনা নেই (Rain Forecast), কিন্তু পয়লা বৈশাখে (১৫ এপ্রিল) পরিস্থিতি বদলাতে পারে (Poila Baisakh Weather)। আজ দক্ষিণবঙ্গে আবহাওয়া মূলত শুষ্ক থাকবে। গরমের সঙ্গে বাড়বে ভ্যাপসা অস্বস্তি। বিশেষ করে পুরুলিয়া, বাঁকুড়া, ঝাড়গ্রাম ও পশ্চিম মেদিনীপুরে আর্দ্রতাজনিত অস্বস্তি বেশি থাকবে (Weather Update)।

অন্যদিকে, পয়লা বৈশাখের দিন বজ্রবিদ্যুৎ-সহ বৃষ্টি ও ঝোড়ো হাওয়ার পূর্বাভাস দিয়েছে IMD। ঘণ্টায় ৪০-৫০ কিমি বেগে দমকা হাওয়া বইতে পারে। ঝাড়গ্রাম, পশ্চিম মেদিনীপুর, পুরুলিয়া, বাঁকুড়া, দুই বর্ধমান, বীরভূম ও মুর্শিদাবাদে দুর্যোগের সম্ভাবনা বেশি।

আরও পড়ুন: ৫ রাশির খরচের চাপ, কারও হাতে টাকার বন্যা! সপ্তাহজুড়ে কেমন যাবে আপনার অর্থভাগ্য?

গত কয়েক দিনের কালবৈশাখীর স্বস্তির পর ফের বাড়ছে গরমের দাপট। আলিপুর হাওয়া অফিস জানিয়েছে, মঙ্গলবার থেকে তাপমাত্রা ৩-৪ ডিগ্রি পর্যন্ত বাড়তে পারে। এর পিছনে রয়েছে শুষ্ক পশ্চিমী বাতাসের প্রভাব।

চৈত্রের শেষ লগ্নে ভ্যাপসা গরম আরও চেপে বসবে। ইতিমধ্যেই পশ্চিম মেদিনীপুর, ঝাড়গ্রাম, পুরুলিয়া ও বাঁকুড়ায় তাপপ্রবাহের হলুদ সতর্কতা জারি হয়েছে।
তবে স্বস্তির সামান্য ইঙ্গিতও রয়েছে। ১৪ থেকে ১৬ এপ্রিলের মধ্যে পশ্চিমাঞ্চলের জেলাগুলিতে বিক্ষিপ্ত বৃষ্টির সম্ভাবনা রয়েছে। যদিও এই বৃষ্টিতে গরম থেকে তেমন স্বস্তি মিলবে না, উল্টে সপ্তাহের শেষের দিকে অস্বস্তি আরও বাড়তে পারে। এদিকে উত্তরবঙ্গের পাহাড়ি জেলাগুলিতে বৃষ্টির দাপট জারি থাকবে। দার্জিলিং, জলপাইগুড়ি ও কালিম্পংয়ে ভারী বৃষ্টির সম্ভাবনা রয়েছে।